**BOLDOG BRENNER JÁNOS KOLLÉGIUM**

**Helyi Protokoll**

**INTÉZKEDÉSI TERV A 2020/2021. TANÉVBEN A BOLDOG BRENNER JÁNOS KOLLÉGIUMBAN ALKALMAZANDÓ JÁRVÁNYÜGYI ELJÁRÁSRENDRŐL**

A helyi protokoll kialakítását meghatározta az Emberi Erőforrások Minisztériuma által a tanév elején közzétett „Intézkedési Terv”, valamint az Intézkedési Tervben leírtak – VIII. 5222-1-2020/KOAT számú - módosítása.

Jelen járványügyi helyzetben kiemelt feladat a koronavírus elleni védekezés minél hatékonyabb megszervezése.

1. FELKÉSZÜLÉS A NEVELÉSI ÉVRE, TANÉVKEZDÉSRE

* 1. Alapos, mindenre kiterjedő fertőtlenítő takarítást kell végezni.

Felelős: takarító kollégák

A kollégiumvezető ellenőrzi a takarítások végrehajtását.

Felelős: kollégiumvezető

2. A KOLLÉGIUM IGÉNYBEVÉTELE, RENDEZVÉNYEK, KIRÁNDULÁSOK

2.1 A kollégiumot kizárólag egészséges, tüneteket nem mutató tanuló veheti igénybe.

A diák háziorvosától és a szülőktől fenti tartalommal Nyilatkozatot kell bekérni, ezen dokumentum nélkül a tanuló nem költözhet be a kollégiumba.

Felelős: pedagógusok, kollégiumvezető

Az oktatásban és nevelésben, illetve az intézmény működtetésében csak egészséges és tünetmentes dolgozó vehet részt.

Felelős: kollégiumvezető

2.2 A tanév folyamán az intézményi csoportosulásokat meg kell előzni az intézmény területén, és az intézmény épülete előtt.

Felelős: pedagógusok.

2.3 A tanulószobákban lehetőség szerint gondoskodni kell a tanulók lazább elhelyezéséről.

A foglalkozásokon a maszk viselése lehetséges, de nem kötelező. A nevelőtanár a körülmények figyelembevételével dönti el.

Felelős: pedagógusok.

2.4 A közösségi terekben egyszerre csak annyi gyermek, tanuló tartózkodhat, hogy betartható legyen a 1,5 méteres védőtávolság. Szükség esetén a csoportok számára elkülönített területeket lehet kijelölni a közösségi tereken belül. Amennyiben a védőtávolság nem tartható be a közösségi tereken, az ott tartózkodás idején javasolt a szájat és orrot eltakaró maszk viselése.

Felelős: pedagógusok.

2.5 A foglalkozások során a 1,5 méteres védőtávolságot biztosítani kell.

Felelős: pedagógusok.

2.6 Nagy létszámú tanuló vagy pedagógus egyidejű jelenlétével járó (pl.: tanévnyitó ünnepség, kulturális program) rendezvény megszervezése során tekintettel kell lenni az alábbiakra:

- az Operatív Törzs által meghatározott létszámkorlát szigorú betartása,

- az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés),

- zárttéri helyett szabadtéri rendezvény szervezése,

- a rendezvény kisebb létszámú rendezvényekre bontása és a résztvevők körének korlátozása.

Felelős: pedagógusok, kollégiumvezető

3. EGÉSZSÉGÜGYI SZEMPONTBÓL BIZTONSÁGOS KÖRNYEZET KIALAKÍTÁSA

A higiénés szabályrendszer kialakítása, működésének segítése, ellenőrzése, diákok, dolgozók egészségügyi felvilágosítása. A szabályok sérülése esetén a kollégiumvezető értesítése.

Felelős: kollégiumi ápoló

3.1 Az épületek bejáratánál vírusölő hatású kézfertőtlenítőt kell biztosítani.

Felelős: kollégiumi ápoló

A kézfertőtlenítő használatára fel kell hívni a figyelmet.

Felelős: portás, pedagógus, kollégiumi ápoló

Az intézménybe érkezéskor, étkezések előtt minden belépő alaposan mosson kezet vagy

fertőtlenítse a kezét.

Felelős: karbantartó, portás, kollégiumi ápoló, pedagógusok

3.2 A szociális helységekben biztosítani kell a szappanos kézmosási lehetőséget, melyet lehetőség szerint vírusölő hatású kézfertőtlenítési lehetőséggel kell kiegészíteni.

Felelős: takarító kollégák, karbantartó

3.3 Kiemelt figyelmet kell fordítani az alapvető higiénés szabályok betartására. Az egyes tevékenységeket megelőzően és azokat követően szappanos kézmosással vagy alkoholos kézfertőtlenítéssel kell biztosítani a személyes tisztaságot.

Felelős: pedagógus, kollégiumi ápoló

3.4 A személyi higiénia alapvető szabályairól a tanulók kapjanak részletes tájékoztatást. Szükség esetén meg kell tanítani az úgynevezett köhögési etikettet: papír zsebkendő használata köhögéskor, tüsszentéskor, majd a használt zsebkendő szemetes kukába dobása és alapos kézmosás, esetleg kézfertőtlenítés.

Felelős: pedagógus, kollégiumi ápoló

3.5 A köhögéssel, tüsszentéssel a különböző felületekre került vírus inaktiválása érdekében fokozottan ügyelni kell az intézmény tisztaságára, a napi többszöri fertőtlenítő takarítás (termekben, a folyosókon és a szociális helységekben) elvégzésére. A fertőtlenítő takarítás során kiemelt figyelmet kell fordítani arra, hogy a kézzel gyakran érintett felületek (ilyenek az asztalok, székek, az ajtó-, ablakkilincsek, korlátok, villany- és egyéb kapcsolók, informatikai eszközök (billentyűzet, monitor, egér, egérpad, stb.), mosdók csaptelepei, WC lehúzók, stb.) valamint a padló és a mosható falfelületek vírusölő hatású szerrel fertőtlenítésére kerüljenek.

Felelős: takarító kollégák

3.6 A takarítást, fertőtlenítést úgy kell megszervezni, hogy az a gyermekek, tanulók egészségét ne veszélyeztesse. A takarítást végző dolgozók részére a felhasznált szernek megfelelő védőeszköz biztosítása és azok viselése szükséges.

Felelős: intézményvezető, kollégiumvezető

3.7. A tanulók kötelesek biztosítani a szobájuk takaríthatóságát. Ezért az asztalokon az írószertartón kívül más nem lehet, és a szobákban a személyes holmikat reggel, este el kell pakolni. A szoba bútorzatának elhelyezését nem változtathatják meg (pl. ágyakat nem tolhatnak össze). Az ágynemű használata fokozottan fontos. Az ágyneműt használaton kívül

a tartóban kell tárolni vagy pléddel le kell takarni.

A szekrényekben a legszükségesebb holmikat tárolják. A szoba padlója a takaríthatóság érdekében tárolásra nem használható.

Felelős: pedagógus

3.7 Zárt térben a kórokozók koncentrációjának csökkentése érdekében kiemelt figyelmet kell fordítani a folyamatos vagy rendszeres, fokozott intenzitású természetes szellőztetésre, mely vonatkozik minden zárt térre, így a folyosókra, valamint a szociális helyiségekre is. A helyiségek ablakát időjárás függvényében lehetőség szerint nyitva kell tartani.

Felelős: takarító kollégák, pedagógus

3.8. Maszk használata a saját szobán és a zuhanyzó helyiségeken kívül (mosdó,) amennyiben a 1,5 méteres távolság nem biztosított, kötelező (portán, folyosón, konyhában, tanáriban, irodában).

Foglalkozásokon a foglalkozás körülményeit mérlegelve a pedagógus határozza meg a maszk viselését. Felelős: pedagógus

4. ÉTKEZTETÉSRE VONATKOZÓ SZABÁLYOK

4.1. Rendkívül fontos a tanulók által használt edények, evőeszközök, poharak, tálcák megfelelő hatásfokú fertőtlenítő mosogatása, a tiszta evőeszközök, poharak, tányérok, tálcák cseppfertőzéstől védett tárolása.

Felelősek: kollégiumi ápoló, pedagógusok

6. KOLLÉGIUMI ELHELYEZÉSRE VONATKOZÓ SZABÁLYOK

6.1 A kollégiumba kizárólag egészséges, új típusú koronavírus megbetegedés tüneteket nem mutató, magát egészségesnek érző személy költözhet be. A beköltözésénél a tünetek esetleges meglétéről ki kell kérdezni a beköltöző tanulókat. Ennek dokumentálása és testhőmérés szükséges.

Felelős: pedagógus

6.2 A tanulók figyelmét fel kell hívni, hogy ha bármilyen betegségre utaló panaszuk van, azt azonnal jelezzék a nevelőtanárnak. A tanulók egészségvédelméért a kollégium a felelős a szülő helyett, ezért a lakókat naponta kikérdezik a pedagógusok (szóban) egészségi állapotukról és testhőmérséklet mérést végeznek rajtuk, amit dokumentálnak. A koronavírus megbetegedés tüneteit mutató személyt azonnal el kell különíteni az erre a célra kijelölt szobába.

Felelős: pedagógus, kollégiumi ápoló

6.3 A beköltözési folyamatot úgy kell megszervezni térben és időben, hogy a minimum 1,5 méteres védőtávolság folyamatosan betartásra kerüljön.

Felelős: pedagógus, kollégiumvezető

6.4 A kollégiumban, ha zárt térben rendezvény van, vagy több személy együttesen tartózkodik és a 1,5 méteres védőtávolság nem tartható, a maszk használata kötelező. A közös használatú helyiségekben, így a konyhában és az egészségügyi, fürdő- és illemhelyiségekben is térben és időben lehetőség szerint tartsák be a bentlakók a távolságtartás szabályait.

Felelős: a rendezvényt, foglalkozást szervező pedagógus

6.6 A férőhelyek 5%-át üresen kell tartani, elkülönítési és hatósági karantén helyszín céljából.

Felelős: kollégiumvezető

6.7 A közös használatú helyiségeket fokozottan kell takarítani és ajánlott rendszeresen fertőtleníteni.

A közösségi termekben és porta előtti folyosón virucid hatású kézfertőtlenítőt kell elhelyezni, melyet folyamatosan fel kell tölteni.

Felelős: takarító kollégák, karbantartó, kollégiumi ápoló

6.8 A kollégiumi karanténban elhelyezett tanulók ellátását a járványügyi szabályoknak megfelelően kell megszervezni.

Felelős: pedagógus, kollégiumi ápoló

6.9 Fertőzésgyanú esetére egy riasztási protokoll működtetése szükséges, melynek segítségével az érintett elkülönítése a lehető leggyorsabban megvalósul. Ezzel párhuzamosan az NNK honlapján elérhető általános eljárásrend alapján szükséges az azonnali intézkedések megtétele.

Felelős: pedagógus, kollégiumi ápoló

6.10 Ha a gyermeknél fertőzés tünetei észlelhetők, jelen terv „Teendők beteg személy esetén” pontja szerinti intézkedések megtétele szükséges.

Felelős: pedagógus, kollégiumi ápoló

7. TEENDŐK BETEG SZEMÉLY ESETÉN

7.1 Amennyiben egy tanulónál, pedagógusnál, vagy egyéb dolgozónál fertőzés tünetei észlelhetők, haladéktalanul el kell őt különíteni, egyúttal értesíteni kell a háziorvost, iskolaegészségügyi orvost, aki az érvényes eljárásrend szerint dönt a további teendőkről. Gyermek esetén a szülő/gondviselő értesítéséről is gondoskodni kell, akinek a figyelmét fel kell hívni arra, hogy feltétlenül keressék meg telefonon a gyermek háziorvosát és vigyék haza a tanulót. Azt követően az orvos utasításai alapján járjanak el.

Felelős: pedagógus, kollégiumi ápoló

7.2 A beteg gyermek felügyeletét ellátó személynek kesztyű és maszk használata kötelező.

Felelős: pedagógus, kollégiumi ápoló

7.3 Amennyiben felmerül a COVID-19 fertőzés gyanúja, fontos, hogy megfelelő felkészültséggel rendelkező egészségügyi dolgozó kerüljön értesítésre. A háziorvos, házi gyermekorvos, illetve a kezelőorvos jogosult a COVID-19 fertőzés gyanújára vonatkozóan nyilatkozni. Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket.

Felelős: pedagógus, kollégiumi ápoló

7.5. A gyermek a kollégiumba – hasonlóan más megbetegedésekhez – kizárólag orvosi igazolással térhet vissza, melyet az intézmények el kell fogadnia, azt saját hatáskörben nem bírálhatja felül.

Felelős: pedagógus, kollégiumvezető

Szombathely, 2020. 09. 01.

**Az Intézkedési Tervben leírtak módosítása**

2.1.
„A nevelési-oktatási intézményeket kizárólag egészséges, tüneteket nem mutató gyermek, tanuló látogathatja. Az oktatásban és nevelésben, illetve az intézmények működtetésében csak egészséges és tünetmentes dolgozó vegyen részt. Kérjük, az intézmények tájékoztassák a szülőket arról, hogy amennyiben gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. **A szülő köteles az iskolát értesíteni, ha a gyermeknél koronavírus-gyanú vagy igazolt fertőzés van. Az a gyermek, tanuló vagy pedagógus, aki bármilyen betegség miatt otthon maradt, a háziorvos, a kezelőorvos igazolásával vagy kórházi zárójelentéssel mehet újra az intézménybe. Hatósági házi karantén esetén a járványügyi hatóság által kiadott, a járványügyi megfigyelést feloldó határozatot szükséges bemutatni.”**

A munkatársakat a kollégiumvezető irányában bejelentési kötelezettség terheli, ha egy háztartásban él igazolt fertőzött személlyel.

2.10.
„Minden köznevelési intézménynek azt javasoljuk, hogy az első félévben esedékes, nagy létszámú tanuló vagy pedagógus egyidejű jelenlétével járó (pl.: bál, szalagavató, kulturális program) rendezvényt **halasszák későbbre**, vagy megszervezése során legyenek tekintettel az alábbiakra:

- az Operatív Törzs által meghatározott létszámkorlát szigorú betartása,

- az alapvető egészségvédelmi intézkedések, szabályok betartása (távolságtartás, maszkviselés, kézfertőtlenítés, szellőztetés),

- zárttéri helyett szabadtéri rendezvény szervezése, - a rendezvény kisebb létszámú rendezvényekre bontása és a résztvevők körének korlátozása.”

2.13.

Szülő, kísérő, látogató nem léphet be a kollégiumba, csak a vezető előzetes engedélyével.

2.15.

A délutáni sportköröket valamint az énekkari próbákat fel kell függeszteni.

4.8.

Az éttermi étkeztetés megszervezése szakaszosan javasolt.

10.7.

Koronavírus érintettség esetén az adott intézményben csak az Oktatási Hivatal rendelhet el rendkívüli szünetet.

Szombathely, 2020. 09. 09

**BOLDOG BRENNER JÁNOS KOLLÉGIUM**

**Riasztási protokoll**

Amennyiben egy diáknál koronavírus fertőzés tünetei észlelhetők, haladéktalanul el kell őt különíteni az erre a célra kijelölt szobába. (lányrész 1. emelet 112-es szoba, illetve földszint orvosi szoba)

- Felelős: kollégiumi nevelőtanárok, kollégiumi ápoló

Értesíteni kell a diák szüleit, akiket meg kell kérni, hogy tájékoztassák az otthoni háziorvost a történtekről és vigyék haza a diákot.

- Felelős: nevelőtanárok, kollégiumi ápoló

Ha a szülő nem érhető el, vagy nem tud a diákért jönni, értesíteni kell a kollégium „járványügyi felelős” orvosát, Mihók Mónika doktornőt. Tel: 06/30 4715149 (Hívható reggel 8 órától este 20 óráig)

20 óra után a városi ügyeletet kell hívni. Tel:. 311-100; 331-008 vagy a 112-es szám (Hívható 16 órától másnap reggel 8.00 óráig.) Végső esetben az ingyenesen hívható zöld számot: 06-80-277-45506-80-277-456)

- Felelős: nevelőtanárok, kollégiumi ápoló

Ha bebizonyosodik, hogy az intézménnyel kapcsolatban álló személy tesztje koronavírus pozitív, az NNK értesíti a kollégiumot. A kollégiumvezető együttműködik a kontaktkutatásban.

-Felelős: kollégiumvezető

Az EMMI és az NNK megvizsgálja szükséges-e elrendelni az intézményben más munkarendet. A kollégiumvezető együttműködik a Hivatalokkal.

Felelős: kollégiumvezető

A digitális munkarend bevezetéséről az Operatív Törzs dönt, valamint arról is, hogy a kollégium mikor térhet vissza a normál munkarendhez. A kollégiumvezető tájékoztatja a diákokat, a szülőket és a dolgozókat.

-Felelős: kollégiumvezető

A gyermek a kollégiumba – hasonlóan más megbetegedésekhez – kizárólag orvosi igazolással

térhet vissza, melyet az intézmények el kell fogadnia, azt saját hatáskörben nem bírálhatja felül.

-Felelős: nevelőtanárok, kollégiumi ápoló

Szombathely, 2020. szeptember 01.

kollégiumvezető

DIÁKOK SZÁMÁRA

**Kötelezően betartandó szabályok:**

• Az intézményt csak egészséges diákok látogathatják.

• Az intézménybe érkezéskor a kézfertőtlenítő használata kötelező.

• A kollégium folyosóján, az ebédlőben várakozáskor, a termekben, a kápolnában maszk viselése kötelező.

• A kollégium folyosóján való hosszabb idejű tartózkodás nem megengedett, a folyosón történő közlekedés csak bizonyos céllal történhet. pl: megérkezés, távozás, mosdó, fürdőszoba használata, ebédlőbe, kápolnába vonulás stb.

• A tanári szobák és az irodák előtt a diákoknak várakozni tilos.

• A diákok a tanári szobákba és az irodába csak egyesével léphetnek be és maszkot kell viselniük.

• Mosdóhasználat után kötelező a kézmosás és a kézfertőtlenítés.

• A termekben kihelyezett fertőtlenítőszer használata belépéskor kötelező.

• A csoportvezető nevelők folyamatosan ellenőrzik tanulócsoportjuknál a járványügyi szabályok betartását.

• A főügyeletes pedagógusok ellenőrzik a járványügyi szabályok betartását.

• Kérjük, hogy a diákok hétköznap szabadidejükben és hétvégén kerüljék a szórakozóhelyek, kávézók, éttermek látogatását. Tömegrendezvényre ne menjenek! (Ahol zárt térben sok ember van.)

• Diákokat a csoportvezető nevelő irányában bejelentési kötelezettség terheli, ha egy háztartásban él igazolt fertőzött személlyel.

• Kizárólag hiteles forrásból tájékozódjon mindenki.

<https://koronavirus.gov.hu/>

Szombathely, 2020. 09. 09

kollégiumvezető